Број: 03-389/24

Датум: 03.10.2024. године

На основу члана 15. и члана 19. Правила Бањалучке берзе а.д. Бања Лука број 01-УО-756/12 од 16.11.2012. године, број 01-УО-537/14 од 05.09.2014. године, број 01-УО-176/18 од 11.05.2018. године, број 01-УО-480/18 од 13.11.2018. године, 01‐УО‐395/19 од 11.09.2019. године и број: 01‐УО‐405/21 од 04.11.2021. године, а рјешавајући по захтјеву емитента МКД Про Фин д.о.о. Источно Сарајево за уврштење хартија од вриједности на службено берзанско тржиште, директор Берзе доноси

**O Д Л У К У**

**о уврштењу хартија од вриједности**

1. На службено берзанско тржиште – тржиште обвезница уврштавају се обвезнице ознаке MDPF-O-K емитента МКД Про Фин д.о.о. Источно Сарајево, број емитованих обвезница 27.000 појединачне номиналне вриједности 100,00 КМ.
2. Обвезнице из претходног става доспијевају 01.10.2027. године, а искључују се са службеног берзанског тржишта на датум од кога се почиње трговати без права на посљедњи купон
3. Трговање хартијама од вриједности из тачке 1. ће почети 07.10.2024. године.
4. Ова одлука ступа на снагу даном доношења.

**О б р а з л о ж е њ е**

Дана 02.10.2024. године агент емисије Адвантис Брокер а.д. Бања Лука је доставио Бањалучкој берзи захтјев за уврштење хартија од вриједности из тачке 1. диспозитива на службено берзанско тржиште. Уз захтјев је достављен извјештај о проценту хартија од вриједности у власништву управе емитента, Проспект 11. емисије обвезница, рјешење Централног регистра о регистрацији хартија од вриједности, одлука о емисији обвезница, Статут и амортизациони план.

Чланом 19. став 3. Правила Бањалучке берзе прописано је да када установи да су испуњени услови за уврштење хартија од вриједности на службено берзанско тржиште, директор доноси одлуку о уврштењу.

Разматрајући запримљену документацију утврђено је да су испуњени сви услови за уврштење хартија од вриједности на службено берзанско тржиште, те је одлучено као у диспозитиву.

ДИРЕКТОР

Милан Божић

Достављено:

* Комисији за хартије од вриједности Републике Српске
* Централном регистру хартија од вриједности
* Члановима Берзе
* Емитенту
* Архиви